ก.ล.ต.ชวนเที่ยวบูธ SEC Open Space ใน SET in the City วันที่ 19-22 พ.ย.
ก.ล.ต. ขอเชิญผู้ลงทุนและประชาชนที่สนใจเข้าร่วม “สร้างแรงบันดาลใจในการวางแผนชีวิตวางแผนการเงิน” ได้ที่บูธ ก.ล.ต. ภายใต้แนวคิด “SEC Open Space” ในงาน SET in the City 2015
12 พ.ย. 2558


นายรพี  สุจริตกุล เลขาธิการ ก.ล.ต. เปิดเผยว่า แนวคิด “SEC Open Space” ในงาน SET in the City 2015 ว่า ก.ล.ต. ได้เปิดพื้นที่บูธเพื่อสร้างแรงบันดาลใจเกี่ยวกับการวางแผนชีวิตวางแผนการเงิน โดยมุ่งหวังที่จะส่งเสริมให้ผู้ลงทุนและประชาชนที่เข้ามาเยี่ยมชม ได้หันมาทำความรู้จักตนเอง รู้จักการวางแผนชีวิต และการวางแผนการลงทุน เพื่อบรรลุเป้าหมาย
โดยใช้เครื่องมือต่าง ๆ อาทิ The Money รายการโทรทัศน์ที่เกี่ยวกับการวางแผนการเงิน เว็บไซต์ที่เกี่ยวข้องกับการจัดการการเงินส่วนบุคคล www.จัดการเงินเป็น.com   และแอพพลิเคชั่น start-to-invest บนโทรศัพท์เคลื่อนที่ ตลอดจนการทำแบบทดสอบความเสี่ยง suitability test  ที่จะช่วยให้ผู้เยี่ยมชมบูธทราบว่าเหมาะกับการลงทุนแบบใด
ผู้เยี่ยมชมบูธ ก.ล.ต. ยังจะได้ร่วมกิจกรรมเล่นเกมเพื่อรับของที่ระลึกได้ในงาน  SET in the City 2015    ในระหว่างวันที่ 19-22 พฤศจิกายน 2558 ณ รอยัลพารากอนฮอลล์ ชั้น 5 ศูนย์การค้าสยามพารากอน